钦定古今图书集成/明伦汇编/氏族典/第363卷 > 《廖用贤尚友录》 > 任胄
## 钦定古今图书集成/明伦汇编/氏族典/第363卷 > 《廖用贤尚友录》 > 任胄

按《北齐书任延敬传》：“延敬子胄，少在高祖左右，天平
中，擢为东郡太守。兴和末，高祖攻玉壁还，以晋州西
南重要，留清河公岳为行台镇守，以胄隶之。胄饮酒
游纵，不勤防守，高祖责之，胄惧，遂潜遣使送款于周。
武平三年，有人告之，胄及子弟并诛。”